C 217/4
SK
Úradný vestník Európskej únie
1.6.2022
(7)
Nemecko oznámilo zmeny svojej národnej alokačnej tabuľky listami zo 16. februára a 7. marca 2022.
Zariadenia DE-485, DE-486, DE-202664, DE-202665 a DE-202667 sa zlúčili so zariadením DE-410.
V zariadení DE-410 došlo k zlúčeniu činností a v prípade zariadení DE-485, DE-486, DE-202664, DE-202665 a DE-202667 bolo oznámené úplné ukončenie činností.
Identifikované a opravené boli chyby vo výpočte historickej úrovne činnosti podzariadenia DE-460 a zariadenia DE-461.
V zariadení DE-1726 došlo k zmene rozsahu jeho povolenia na emisie skleníkových plynov, čo viedlo k zvýšeniu úrovne činnosti jeho podzariadenia.
Štatút zariadenia DE-1126 bol opravený na „výrobca elektriny“.
Pre zariadenie DE-3597 bol upravený faktor výmeny elektriny.
(8)
Grécko oznámilo zmeny svojej národnej alokačnej tabuľky listom z 22. februára 2022.
V pôvodnej národnej alokačnej tabuľke bolo zariadenie GR-205354 uvedené s nesprávnym identifikačným číslom účtu v registri.
Identifikačné číslo GR-64 sa nahrádza novým trvalým číslom.
(9)
Francúzsko oznámilo zmeny svojej národnej alokačnej tabuľky listom z 10. marca 2022.
Zariadenie FR-205923 sa zlúčilo so zariadením FR-206056.
V zariadení FR-206056 došlo k zlúčeniu činností a v prípade zariadenia FR-205923 bolo oznámené úplné ukončenie činností.
V pôvodnej národnej alokačnej tabuľke bolo zariadenie FR-216100 uvedené s provizórnym identifikačným číslom účtu v registri.
Francúzsko oznámilo nové trvalé číslo.
V prípade zariadení FR-475 a FR-67 boli opravené chyby v dôsledku nesprávnych verzií vnútroštátnych transpozičných opatrení.
Opravené bolo rozdelenie zariadenia FR-205864 na podzariadenia, čím sa znížila úroveň pridelených kvót pre uvedené zariadenie.
Opravené bolo množstvo tepla vyvezeného zariadením FR-111, následkom čoho už toto zariadenie nemá nárok na bezodplatné pridelenie kvót.
(10)
Holandsko oznámilo zmeny svojej národnej alokačnej tabuľky listom zo 4. februára 2022.
Opravené boli chyby vo výpočte historickej úrovne činnosti podzariadenia určeného ako testliner a na papier na zvlnenú vrstvu (fluting), ako aj podzariadenia na buničinu zo zberového papiera, ktoré vznikli v dôsledku nesprávnej normalizácie obsahu vlhkosti pre zariadenie NL-83.
Opravené boli chyby vo výpočte historickej úrovne činnosti podzariadenia na natieraný kartón, ktoré vznikli v dôsledku nesprávnej normalizácie obsahu vlhkosti pre zariadenie NL-86.
(11)
Rakúsko oznámilo zmeny svojej národnej alokačnej tabuľky listom z 20. januára 2022.
Štatút zariadenia AT-60 bol opravený na „zariadenie, ktoré nie je výrobcom elektriny“.
(12)
Poľsko oznámilo opravu vo svojej národnej alokačnej tabuľke listom z 11. marca 2022.
Opravené boli nedostatky v tokoch tepla v zariadeniach PL-31, PL-861 a PL-203089.
V prípade PL-203089 bolo pridané pôvodne chýbajúce podzariadenie spojené s referenčným štandardom paliva a v prípade PL-31 sa doplnilo chýbajúce podzariadenie spojené s referenčným štandardom tepla.
(13)
Rumunsko oznámilo zmeny svojej národnej alokačnej tabuľky listom zo 4. marca 2022.
V prípade zariadenia RO-9 bolo opravené rozdelenie vyrobeného tepla na podzariadenie, ktoré je vystavené riziku úniku uhlíka, a podzariadenie, ktoré tomuto riziku vystavené nie je.
(14)
Fínsko oznámilo zmeny svojej národnej alokačnej tabuľky listom z 2. marca 2022.
Identifikovaná a opravená bola chyba vo výpočte historickej úrovne činnosti podzariadenia zariadenia FI-496.
Opravené boli chyby zistené pri prideľovaní tepla a paliva v zariadení FI-407.
(15)
Švédsko oznámilo zmeny svojej národnej alokačnej tabuľky listom z 22. novembra 2021.
Opravy týkajúce sa zariadenia SE-350 súvisia s nahlásenými hodnotami spotreby elektrickej energie, ktoré sa používajú na výpočet faktora výmeny elektriny.
Opravy týkajúce sa zariadenia SE-426 súvisia s chybami pri určovaní hodnôt CWT pre výrobu propylénu.
Pokiaľ ide o zariadenie SE-428, prevádzkovateľ nenahlásil nenatieraný kartón vyjadrený v tonách výrobku vysušeného na vzduchu (obsah vody na úrovni 6 %), ale namiesto toho nahlásil nenatieraný kartón s vlhkosťou 1,2 – 1,4 %.
Pokiaľ ide o zariadenie SE-812, nahlásený stav týkajúci sa výroby elektrickej energie bol omylom nahlásený ako „False“ (nepravdivý), pričom mal byť nahlásený ako „True“ (pravdivý).
(16)
Oznámené národné alokačné tabuľky sú v súlade so smernicou 2003/87/ES a s delegovaným nariadením (EÚ) 2019/331 a rozhodnutím (EÚ) 2021/355,